stanford-oval/wikipedia huggingface dataset:
Pauli Heikkilä
Tuotantoa > Käsikirjoitukset ja näytelmät

Avaruusasema Suomi, satiirinen kuunnelmasarja, käsikirjoitus- ja ohjausosuus, Yle Radio Suomi 1983–84
Moraalia! Heti! — kabaree, käsikirjoitus- ja ohjausosuus, Moraalia-teatteri 1992
URGH! — ihmiskuntanäytelmä, käsikirjoitus ja ohjaus yhdessä  Juha Ruusuvuoren kanssa, Moraalia-teatteri 1993
Teuvo — musiikillinen sankaritarina, käsikirjoitus Pauli Heikkilä, ohjaus yhdessä  Arto af Hällströmin kanssa, Moraalia-teatteri 1994
Sauhu-Santtu, lastenohjelmasarja, Yle TV2 1995–96
Galilei ja kadonneet lelut, 3D-animaatio, Yle TV2 1996–97 (paras lastenanimaatio, Barcelonan TV-festivaalit)
Galilein tehtäväluut, 3D-animaatio, Yle TV2 1998–99
Heikkilä teki omakohtaisen, osin kokeellisen dokumenttielokuvan Viimeinen ruutu (Karlik Films 2009, käsikirjoitus ja ohjaus yhdessä  Mikko Keinosen kanssa) sarjakuvauransa kahdesta viimeisestä tunnista.
Tuotantoa > Muu tuotanto

Heikkilän tuotantoon kuuluu lisäksi käyttögrafiikkaa (kuvituksia, kirjan-, lehden- ja levynkansia ja julisteita) sekä kuvataidetta eri tekniikoin öljyväreistä, pastelleista ja guasseista kollaaseihin ja esinekoosteisiin. Hän toimi useiden yhtyeiden laulusolistina (Rytmijalka, Kaukanapoissa, Karibia Orkesteri, Survival, Wäinö Lakki, Tani Tamminen Big Band/TTBB); niille Heikkilä teki myös laulutekstejä ja -käännöksiä.
Kaukanapoissa-yhtyeeltä (Pauli Heikkilä, laulu, lyömäsoittimet; Jukka Mikkola, koskettimet, saksofoni, kitarat; Ari Närhi, kitara) on julkaistu kappaleet Kalkki jäi mainitsematta (Hilse-LP 1979) ja Yökerho/Päivä kaupungissa (Johanna 1981).
Teokset

Rock yleistyvänä kulttuurina. Rockin tuotannon ja kulutuksen suhteesta (tutkimus, 1992, yhdessä Jukka Mikkolan kanssa)
Sarjakuva-albumit: Vanhat herrat (1989), Vanhojen herrojen paluu (1993), Vanhojen herrojen kosto (1995) ja Taru Vanhoista herroista (kaikki sarjat 1982–2002; käsikirjoitukset yhdessä Markku Paretskoin kanssa)
Hibernaatti (romaani, 2004)
Vuodentulot. 2 × 52 runoa (runokokoelma, 2006, yhdessä Hannu Parosen kanssa)
Likaiset ja puhtaat runot. Tekstejä kahdelta vuosituhannelta (runokokoelma, 2007)
My Sema 2011: Naisia/Ladies & Horisontti/Horizon (näyttelykatalogi, esipuheet Jyrki Siukonen ja Markku Toivonen, Galleria Telakka 2011)
Näyttelyitä

Kuvataidenäyttely My Sema 2009. Konkreettinen maisema (Galleria Telakka, Tampere 2009)
Kuvataidenäyttely My Sema 2010. Maalauksia, koosteita (Pispalan kirjastotalon galleria, Tampere 2010)
Kuvataidenäyttely My Sema 2011. Naisia/Ladies & Horisontti/Horizon (Galleria Telakka, Tampere 2011; myös samanniminen näyttelykirja 2011)
Kuvataidenäyttely My Sema 2013. Uusi gobeliini eli ehdotuksia seinävaatteiksi (Galleria Telakka, Tampere 2013)
Kuvataidenäyttely My Sema 2014. Puusta (ja vähän muusta) (Galleria Telakka, Tampere 2014)
Yhteisnäyttelyt Pahkasika: kymmenen kirjainta joihin voit luottaa (Pahkasika-lehden 40-vuotisnäyttely, Vapriikki, Tampere 2016) ja Pahkasika ajaa karille (ks. ed.; Forum Marinum, Turku 2016)
Kuvataidenäyttely My Sema 2016. Teoksia eri tekniikoin parinkymmenen vuoden ajalta (Galleria Telakka, Tampere 2016)
Aiheesta muualla

Comic creator: Pauli Heikkilä.
Pauli Heikkilä – pieni elämäkerta. (Arkistoitu – Internet Archive) Siniplaneetta.fi.
Pauli Heikkilän muistokirjoitus Helsingin Sanomissa
Petri Lairikko

Petri Johannes Lairikko (s. 1. syyskuuta 1965 Kisko) on suomalainen näyttelijä, teatteriohjaaja ja teatterinjohtaja, joka työskenteli tuottajana ja ohjaajana Suomen musiikkiteatterissa.[lähde? ]
Varsinais-Suomessa syntynyt Lairikko muutti yhdeksänvuotiaana perheensä mukana Harjavaltaan, jossa hän aloitti teatteriharrastuksen näytelmäkerhossa. Kirjoitettuaan ylioppilaaksi Harjavallan lukiosta Lairikko valmistui näyttelijäksi Tampereen yliopiston näyttelijäntyön laitokselta. Hänen ensimmäinen kiinnityksensä oli Turun kaupunginteatterissa, josta hän lähti opiskelemaan teatteriohjaajaksi Teatterikorkeakouluun.[lähde? ]
Lairikko on toiminut teatterinjohtajana Salon Teatterissa, Valkeakosken kaupunginteatterissa, Seinäjoen kaupunginteatterissa[lähde? ] sekä Musiikkiteatteri Palatsissa. Lairikko on tehnyt myös lukuisia vierailuohjauksia ympäri Suomea sekä näytellyt useissa televisiosarjoissa.[lähde? ]
Helmikuussa 2020 Pirkanmaan käräjäoikeus tuomitsi Lairikon kahden vuoden ja yhden kuukauden ehdottomaan vankeuteen törkeistä talousrikoksista ja viiden vuoden liiketoimintakieltoon. Lisäksi hänet tuomittiin yli 730 000 euron korvauksiin Musiikkiteatteri Palatsin, Palatsiteatterin ja Tampereen Yo-talon konkurssipesille. Syytteet koskivat pääasiassa Musiikkiteatteri Palatsin ja Tampereen Yo-talon rahaliikennettä ja kirjanpitoa vuosina 2012–2017. Oikeuden päätöksen mukaan Lairikko oli siirtänyt itselleen tai lähipiirilleen Musiikkiteatteri Palatsin varoja yli 200 000 euron arvosta, kirjanpitoa oli laiminlyöty ja rahat olivat menneet sekaisin eri yhtiöiden tileillä. Rikosnimikkeinä olivat törkeä velallisen epärehellisyys ja törkeä kirjanpitorikos.
Televisio- ja elokuvarooleja

1989, Häräntappoase (tv-sarja) – Tauno Takkinen
1992, Pari sanaa lemmestä (tv-sarja) – Kauko
1994, Matka Viipuriin (tv-elokuva) – Erik
1994, Amerikan unelma (tv-elokuva) – Erik
1997, Elämän suola (tv-sarja) – laborantti
1999, Sydän toivoa täynnä (tv-sarja) – mielisairaalanhoitaja
1999–2000, Trasselirakastaja (tv-sarja) – Jussi Räyhä
2000, Siperian nero (tv-sarja) – baarimikko
2000, Hyvät neuvot kalliit (tv-sarja) – Mika Ylijoki
2001, Kotikatu (tv-sarja) – Sami
2003, Sibelius (elokuva) – Carpelan
2006, Lehmän vuosi (tv-sarja) – Väinö Väkeväinen
Aiheesta muualla

Petri Lairikko Internet Movie Databasessa. (englanniksi)
Petri Lairikko Elonetissä.
Petri Lassila

| Petri Lassila |
| --- | --- |
 Lassila esiintymässä toukokuussa 2008
Henkilötiedot
Syntynyt: 2. maaliskuuta 1969 (ikä 55)
Muusikko
Aktiivisena:  1987–
Tyylilajit:  rock, metalli, kristillinen rock, kristillinen metalli
Soittimet:  laulu, kitara
Yhtyeet:  Tera   Terapia
Levy-yhtiöt:  Jiffel Music, Maanalainen levykauppa, Terapia ry
  [ Muokkaa Wikidatassa ] [ ohje ]  
Petri Lassila (s. 2. maaliskuuta 1969 Haapajärvi) on tamperelaisen Tera-yhtyeen laulaja, kitaristi ja lauluntekijä. Lassila tuli tunnetuksi toimiessaan samoissa tehtävissä suomalaisen gospel-rockin pioneerissa Terapiassa ja häntä pidetään yhtenä suomalaisen gospelmusiikin merkittävimmistä tekijöistä.kenen mukaan? Lassilan tekemistä lauluista on tehty tribuuttialbumi Terapian tarpeessa.
Petri Lassila perusti ICT-yritys Vilkas Group Oy:n vuonna 1995. Lassila toimi yrityksen toimitusjohtajana ja talousjohtajana vuoden 2008 alkuun sekä sittemmin yhtiön hallituksessa.
Lassila valmistui teologian maisteriksi Helsingin yliopistosta 2014 pääaineenaan etiikka ja vihittiin evankelis-luterilaisen kirkon papiksi Lapualla 2015.
Tuotanto

Petri Lassila on toiminut säveltäjänä ja sanoittajana, laulajana ja kitaristina seuraavilla levyillä:
Terapia: Tule & Kazo (1993)
Terapia: Single (1994)
Terapia: Täällä taas (1994)
Terapia: Uusi levy (1995)
Terapia: Kovia ääniä ja vaikeita sanoja (1997)
Terapia: Joona (1998)
Terapia: Studio 7 (2000)
Terapia: K23 (2001)
Terapia: Hoosianna (2003)
Terapia: Hullut nuoruuden päivät (2005)
Tera: Uusi veri (2007)
Tera Minulle ei ole paikkaa (2010)
Tera: Ai Kuin En? (2013)
Tera: Okei (single, 2020)
Aiheesta muualla

Okei -musiikkivideo
Kylmä kaveri -musiikkivideo
Lassilan ääninäyte kappaleessa Napajäätiköt sulaa
Terapian kotisivut
Teran kotisivut
Terapia
| --- | --- |
Studioalbumit:  Tule & Kazo • Täällä taas • Uusi levy • Kovia ääniä ja vaikeita sanoja • Joona • K23 • Hoosianna
Kokoelmat ja EP:t:  Studio 7 • Hullut nuoruuden päivät
Singlet:  Single
Tribuuttialbumit:  Terapian tarpeessa
Katso myös:  Kristillinen metallimusiikki • Luettelo Terapian kappaleista • Tera
Colin Kolles

| Colin Kolles |
| --- | --- |
 Colin Kolles vuonna 2009.
Henkilötiedot
Syntynyt: 13. joulukuuta 1967 (ikä 56) Timișoara, Romania
Kansalaisuus:   Romania  Saksa
Colin Kolles (ent. Călin Colesnic, s. 13. joulukuuta 1967 Timișoara, Romania) on romanialais-saksalainen autourheiluvaikuttaja ja WEC-sarjassa kilpailevan Vanwall Racing Teamin tallipäällikkö. Parhaiten hänet tunnetaan Formula 1:ssä kilpailleen HRT-tallin entisenä tallipäällikkönä kausina 2010–2011.
Kolles aloitti tallipäällikön uransa johtamalla F3 Euroseriesissä kahta tallia: Kolles Racingia ja TME Racingia. Kolles nousi Force India -tallin tallipäälliköksi kun sijoitusyhtiö Midland Group osti vuoden 2005 alussa silloisen Jordan-tallin ja nimesi Kollesin sen johtoon. Kaudella 2008 talli toimi nimellä Force India. Hän oli mukana F3-luokassa lyhytikäiseksi jääneellä Kolles & Heinz Union -tallilla vuonna 2009. Team Kolles oli mukana myös DTM-sarjassa vuosina 2006–09 nimellä Team Kolles Futurecom-TME. Kolles siirtyi ennen kauden 2010 alkua uuden Hispania Racing -tallin tallipäälliköksi. Hän erosi tehtävästään kauden 2011 päätteeksi. Collesin oli tarkoitus palata Formula 1 -kaudelle 2015 uuden tallin, Forza Rossa Racingin kanssa, mutta hanke ei koskaan toteutunut.
Cadillac ATS

| Cadillac ATS |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  Cadillac
Konserni:  General Motors
Valmistusvuodet:  2012–2019
Korimalli:  2-ovinen coupé 4-ovinen sedan
Luokka:  D-segmentti
Edeltäjä:  Cadillac BLS
Seuraaja:  Cadillac CT4
Tekniset tiedot
Henkilöluku:  5
Vetotapa:  takaveto neliveto
Mitat
Pituus:  4 643 mm
Leveys:  1 806 mm
Korkeus:  1 420 mm
Cadillac ATS on Cadillacin valmistama neliovinen luksusauto.
Autosta valmistetaan myös urheiluversiota, jonka nimi on ATS-V. Kiinan markkinoilla myydään pidennettyä mallia, jota kutsutaan ATS-L:ksi.
Sedanin valmistus päättyi vuonna 2018 ja coupén seuraavana vuonna.
ATS Coupe
ATS-V
ATS-L
Citizen Cope

Citizen Cope
Citizen Cope on yhdysvaltalainen yhtye sekä myös sen keulahahmo Clarence Greenwoodin itsestään käyttämä taiteilijanimi.
Greenwood oli jo ennen Citizen Copen levytysuraa toiminut vierailevana artistina räppäri Baseheadin julkaisuilla. Greenwood sai vuonna 2000 levytyssopimuksen DreamWorks Recordsilta, ja syyskuussa 2002 ilmestyi ensimmäinen täysmittainen studioalbumi Citizen Cope.
Citizen Copelta on debyytin jälkeen ilmestynyt albumit The Clarence Greenwood Recordings (2004) sekä Every Waking Moment (2006). Jälkimmäinen nousi Yhdysvaltain listojen 69. sijalle.
Citizen Cope on lämpännyt Nelly Furtadoa ja esiintynyt Kalifornian Coachella Valley Music and Arts Festivalilla 2002. Vuonna 2002 julkaistiin Santanan levy Shaman, jolla Citizen Cope on mukana kappaleella "Sideways".
Diskografia

Cope Citizen (1992)
Citizen Cope (2002)
The Clarence Greenwood Recordings (2004)
Every Waking Moment (2006)
The Rainwater LP (2010)
One Lovely Day (2012)
Heroin and Helicopters (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Per Hållberg

| Per Hållberg |
| --- | --- |

Henkilötiedot
Syntynyt: 24. maaliskuuta 1978 (ikä 46) Örnsköldsvik, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  179 cm
Paino:  82 kg
Seura
Seura:  Växjö Lakers
Sarja:  Elitserien
Pelinumero:  18
Pelaajaura
Pääsarjaura:  1994–
Aik. seurat:  MODO Hockey (SEL) Färjestads BK (SEL) EV Zug (NLA)
Per Hållberg (s. 24. maaliskuuta 1978 Örnsköldsvik, Ruotsi) on ruotsalainen jääkiekkopuolustaja ja maailmanmestari. Hän pelaa Elitserien-joukkue Växjö Lakersissa. Kahden suunnan puolustajalla on hyvä pelikäsitys ja syöttötaito.
Ura > Seuraura

Hållberg on MODO Hockeyn kasvatti. Hän debytoi Elitserienissä kaudella 1994–1995, jolloin Hållberg keräsi kahdessa ottelussa yhden syöttöpisteen. Varsinaisella tulokaskaudellaan 1996–1997 hän teki 37 ottelussa tehot 2+4=6. Hållberg pelasi MODOssa kevääseen 2002 asti, ja tämän jälkeen hän siirtyi kaudeksi 2002–2003 Färjestads BK:n riveihin.
Hållberg voitti MODOssa ja Färjestadissa kuusi Elitserienin hopeaa vuosina 1999–2005. Tuolla välillä se jäi saavuttamatta ainoastaan keväällä 2001. Kaudella 2002–2003 Hållberg voitti Elitserienin tehotilaston lukemalla +29 ja kaudella 2003–2004 hän teki yhden kauden maali- ja piste-ennätyksensä tehoilla 8+9=17. Hållberg valittiin kauden päätteeksi Ruotsin tähdistökentälliseen.
Kaudella 2005–2006 Hållberg voitti Ruotsin mestaruuden Färjestadissa neljän peräkkäisen hopeaan päättyneen kauden jälkeen. Hän pelasi kauden 2006–2007 Sveitsin Nationalliga A:n EV Zugissa, mutta palasi taas kaudeksi 2007–2008 kasvattajaseuransa MODO Hockeyn riveihin. Hållberg teki kauden aikana yhden kauden piste-ennätyksensä (17 pistettä) uudelleen. Toukokuussa 2010 hän teki vuoden mittaisen jatkosopimuksen MODOn kanssa.
Hållberg teki sopimuksen sarjanousija Växjö Lakersin kanssa. Växjö etsi joukkueeseensa kokemusta, ja Hållbergilla on takanaan yli 600 ottelua Elitserienin runkosarjassa.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Riika 2006 | jääkiekko |  |
|  Hopeaa | Tšekki 2004 | jääkiekko |  |
Hållberg on pelannut Ruotsin A-maajoukkueessa yhteensä 110 ottelua tehoin 5+18=23. Hän pelasi MM-kilpailuissa vuosina 2004, 2006 ja 2007, joista vuoden 2006 turnaus päättyi maailmanmestaruuteen ja vuoden 2004 turnaus MM-hopeaan.
Vuosina 1997 ja 1998 Hållberg pelasi alle 20-vuotiaiden MM-kilpailuissa sekä vuonna 1996 hän pelasi alle 18-vuotiaiden EM-kilpailuissa voittaen pronssia.
Muuta

Hållbergilla on kaksoisveli Daniel, joka on pelannut hyökkääjänä Ruotsin alemmissa sarjoissa.
Paul Warburg

| Paul Warburg |
| --- | --- |

Yhdysvaltain keskuspankin 2. varapääjohtaja
 10. elokuuta 1916 – 9. elokuuta 1918  
Presidentti:  Woodrow Wilson
Edeltäjä:  Frederic Adrian Delano
Seuraaja:  Albert Strauss
Yhdysvaltain keskuspankin johtokunnan jäsen
 10. elokuuta 1914 – 9. elokuuta 1918  
Presidentti:  Woodrow Wilson
Edeltäjä:  virka perustettu
Seuraaja:  Albert Strauss
Henkilötiedot
Syntynyt: 10. elokuuta 1968 Hampuri, Pohjois-Saksan liitto
Kuollut: 24. tammikuuta 1932 (63 vuotta) New York City, New York, Yhdysvallat
Puoliso:  Nina J. Loeb (vih. 1895)
Lapset:  2
Tiedot
Puolue:  demokraatit
Paul Moritz Warburg (10. elokuuta 1868 – 24. tammikuuta 1932) oli saksalaissyntyinen yhdysvaltalainen pankkiiri. Hän syntyi Warburg-sukuun Hampurissa, Saksassa. Warburgin veljiä olivat pankkiirit Max Warburg ja Felix Warburg. Henry Ford mainitsee Paul Warburgin 1920-luvulla ilmestyneessä kirjasessaan Kansainvälinen juutalainen.
Ura

Warburg tyskenteli Hampurissa isoisoisänsä perustamassa M.M. Warburg and Company -pankissa vuodesta 1895 alkaen. Warburg muutti Yhdysvaltojen New Yorkin kaupunkiin vuonna 1902 veljensä Felixin perässä, joka oli muuttanut Yhdysvaltoihin jo vuonna 1895. Paul Warburg sai Yhdysvaltain kansalaisuuden yhdeksän vuotta myöhemmin vuonna 1911.
Ura > Yhdysvaltain keskuspankki

Paul Warburg oli perustamassa Yhdysvaltain keskuspankkia vuonna 1913. Warburg kannatti keskuspankin perustamista ja suunnitteli sen arkkitehtuurin. Warburg osallistui perustajien salaiseen kokoukseen Jekyll Islandilla. Warburg oli keskeinen henkilö keskuspankin perustavan Federal Reserve Act -lain työstämisessä.
Presidentti Woodrow Wilson nimitti Warburgin keskuspankin ensimmäiseen hallitukseen 10. elokuuta 1914. Warburg toimi Yhdysvaltain keskuspankin varapuheenjohtajana vuodesta 1916 ja erosi tehtävästä toukokuussa 1918. Eroamisesta huolimatta Warburg toimi keskuspankin Advisory Councilin jäsenenä 1921–1926.
Ura > Pariisin rauhansopimus 1919

Paul Warburg johti Yhdysvaltojen delegaatiota, johon kuului presidentti Woodrow Wilson, ensimmäistä maailmansotaa seuranneessa Pariisin rauhankonferenssissa vuonna 1919: konferenssissa, joka kulminoitui Versaillesin rauhansopimukseen. Saksan delegaatiota johti hänen veljensä Max Warburg.
Ura > IG Farbenin Yhdysvaltain-tytäryhtiö

1920-luvun lopulla Paul Warburg oli saksalaisen IG Farbenin kokonaan omistaman Yhdysvaltain-tytäryhtiön hallituksessa. Samaan aikaan hänen veljensä Max Warburg oli varsinaisen IG Farbenin hallituksessa Saksassa. IG Farben oli maailman suurin kemianteollisuuden yhtiö.
Ura > Yhdistystoiminta

Warburg toimi Council on Foreign Relationsin johtajana 1921–1932. Lisäksi Warburg toimi 
Brookings Institutionin trusteena vuodesta 1927.
Yksityiselämä

Paul Warburg oli suvun hampurilaisen pankin perustaneen saksalaisen Moses Warburgin jälkeläinen. Paul Warburgin vanhemmat olivat Moritz Warburg (1838-1910) ja äiti Charlotte Oppenheim (1842-1921).
Warburg avioitui Solomon Loebin tyttären Nina Loebin (1870–1945) kanssa 1895. He saivat kaksi lasta: pojan James P. Warburg ja tyttären Bettina Warburg. Warburg kuoli kotonaan New Yorkissa. Paul Warburgin hauta sijaitsee Sleepy Hollow'n hautausmaalla Westchesterissä, New Yorkissa.
Aiheesta muualla

Federal Reserve history: Paul Warburg (Arkistoitu – Internet Archive) (englanniksi)
CB Lucentum Alicante

| CB Lucentum Alicante |
| --- | --- |
Liiga:  Liga ACB
Perustettu:  1994
Historia:  1994-
Areena:  Centro de Tecnificación de Alicante kapasiteetti 5 500
Kotipaikka:  Alicante, Espanja
Värit:                
Presidentti:   Francisco Miguel Cano Cantos
Päävalmentaja:   Óscar Quintana
Kotisivu:  www.cblucentum.com
CB Lucentum Alicante on alicantelainen koripalloseura, joka pelaa ACB:ssä.
Historia

Seura perustettiin vuoden 1994 toukokuussa. Kaksi kuukautta myöhemmin seura hyväksyttiin Liga EBA:an.
 Kaudeksi 2000–2001 Alicante nousi ACB:hen, mutta putosi heti yhden kauden jälkeen. Vuodet 2002–2006 seura pelasi taas pääsajassa ennen putoamistaan toiseksi korkeimmalle sarjatasolle.
Caroline Zhang

Caroline Zhang vuonna 2009
Caroline Zhang (s. 20. toukokuuta 1993) on yhdysvaltalainen taitoluistelija. Hän syntyi Bostonissa amerikankiinalaiseen perheeseen ja muutti varhain Kaliforniaan.
Luistelun viisivuotiaana aloittanut Zhang on vuoden 2007 juniorimaailmanmestaruuskilpailujen tyttöjen yksinluistelun kultamitalisti, vuoden 2008 ja 2009 hopeamitalisti. Hän on myös vuoden 2010 ja 2012 neljän maanosan pronssimitalisti.
Aiheesta muualla

Kuvia tai muita tiedostoja aiheesta Caroline Zhang Wikimedia Commonsissa
Icenetwork.com: Caroline Zhang (Arkistoitu – Internet Archive)
DTT

DTT voi tarkoittaa:
Diklooridifenyylitrikloorietaani
Ditiotreitoli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DTT”, voi hakea sivunnimihaulla, laajalla sivunnimihaulla tai tekstihaulla.
Citigroup

| Citigroup |
| --- | --- |

Tunnuslause:  Let's get it done.
Yritysmuoto:  pörssiyhtiö
Osake:  NYSE: C TYO: 8710
Markkina-arvo:  138,1 mrd. USD (5/2016)
ISIN:  US1729674242
Perustettu:  1812
Toimitusjohtaja:  Michael Corbat
Puheenjohtaja:  Michael E. O'Neill
Kotipaikka:  New York, Yhdysvallat
Toiminta-alue:  pankki, vakuutukset, rahoitus, omaisuudenhoito
Toimiala:  rahoitus
Liikevaihto:  85,94 miljardia dollaria (2015)
Liikevoitto:  15,77 mrd. USD (2015)
Henkilöstö:  231 000 (2015)
Kotisivu:  www.citigroup.com
Infobox OKVirheellinen NIMI-arvo: 
Citigroup Center New Yorkissa.
Citigroup on maailman suurimpia rahoitusalalla toimivia yrityksiä.
Yritys oli sijalla 8 liikevaihdon suuruutta vertailevalla Fortune 500 -listalla vuonna 2008. Vastaavalla vuoden 2015 listalla pankkikonserni oli pudonnut sijalle 28 (liikevaihto laskenut 90,646 mrd. dollariin). Useisiin talouslukuihin pohjautuvalla, maailman suurimpia julkisesti noteerattuja yrityksiä vertailevalla Forbes Global 2000 -listalla Citigroup sai vuonna 2016 sijan 13. Yrityksen markkina-arvoksi laskettiin 138,1 miljardia USD (toukokuussa 2016). Pankkikonsernin palveluksessa oli 231 000 työntekijää (2015).
Taseella mitaten (1 731,21 mrd. USD) pankki luokiteltiin vuonna 2016 (samoin 2015) maailman 13. suurimmaksi julkisesti noteeratuksi pankiksi. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä merkittävimmistä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Historiaa

Yrityksen historia alkaa vuodesta 1812, jolloin City Bank of New York (nykyään Citibank) perustettiin.
Pankki ajautui vaikeuksiin finanssikriisin aikana syksyllä 2008. Yhdysvaltain valtio antoi sille 25 miljardia dollaria lokakuussa 2008. Pankki erotti 75 000 työntekijäänsä. Valtio lunasti marraskuussa 20 miljardilla lisää pankin osakkeita sen vakavaraisuuden tukemiseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Citigroupin verkkosivut (englanniksi)
Citibankin suomalaiset verkkosivut (Arkistoitu – Internet Archive)
Christian Potenza

| Christian Potenza |
| --- | --- |
 Christian Potenza vuonna 2014.
Henkilötiedot
Koko nimi:  Anthony Christian Potenza
Syntynyt: 23. joulukuuta 1972 (ikä 51)  Ottawa, Ontario
Ammatti:  näyttelijä
Näyttelijä
Aktiivisena:  1997–
Merkittävät roolit:  Jude Lizowski (6teen) Doug (The Tournament)
Aiheesta muualla
IMDb 
Elonet
Anthony Christian Potenza (s. 23. joulukuuta 1972 Ottawa, Ontario) on kanadalainen näyttelijä, joka tunnetaan kotimaassaan erityisesti televisiomainosten ja televisiosarjan The Tournament myötä. Hän on tehnyt myös äänirooleja animaatisarjoihin 6teen ja Total Drama Island.
Ceolwulf (Wessexin kuningas)

Ceolwulf (k. noin 611) oli Wessexin kuningas 597–611. Anglosaksien kronikan mukaan Ceolwulf nousi kuninkaaksi vuonna 597 ja soti angleja, walesilaisia, piktejä ja skotteja vastaan. William Malmesburylaisen mukaan Ceolwulf oli Cuthan poika ja siten edeltäjänsä Ceolin veli. Anglosaksien kronikan mukaan Ceolwulf taisteli eteläsakseja vastaan vuonna 607. Roger of Wendoverin mukaan Ceolwulf kuoli vuonna 610, mutta Anglosaksien kronikan mukaan vuonna 611.
Citilink

| Citilink |
| --- | --- |

 IATA: QG  –  ICAO: CTV 
Kutsukoodi:  SUPERGREEN
Perustettu:  2001
Solmukohdat:  Soekarno-Hattan kansainvälinen lentoasema Halim Perdanakusuman lentoasema Juandan kansainvälinen lentoasema
Emoyhtiö:  Garuda Indonesia
Kotipaikka:   Jakarta, Indonesia
Kanta-asiakasohjelma:  Supergreen GarudaMiles
Avainhenkilö(t):  Juliandra Nurtjahjo
Yhtiön sivut:  www.citilink.co.id
Citilink on indonesialainen halpalentoyhtiö. Se perustettiin vuonna 2001 Garuda Indonesian alaiseksi halpalentobrändiksi, joka lensi lähinnä Indonesian sisäisiä lentoja. Yhtiö toimi täysin Garuda Indonesian alla elokuuhun 2012 saakka, minkä jälkeen se on ollut erillinen tytäryhtiö operoiden omalla kutsukoodillaan, lentoyhtiökoodillaan, logollaan ja asuillaan.
Citilink avasi ensimmäisen kansainvälisen reitin vuonna 2017 lentäessään Balin Denpasarilta Itä-Timorin Diliin. Vuonna 2019 yhtiöllä oli lentoja kahdeksaan kansainväliseen kohteeseen, kuten Kuala Lumpuriin, Phnom Penhiin ja Kunmingiin.
Marraskuussa 2018 Garuda Indonesia otti tytäryhtiönsä Citilinkin välityksellä hallintaansa Sriwijaya Airin toiminnan ja taloushallinnon osana yhteistyösopimusta. Marraskuussa 2019 sopimus päättyi. Marraskuussa 2020 Indonesian hallitus ilmoitti suunnitelmistaan saada yhdeksän valtio-omisteista yhtiötä holdingyhtiön alle. Siihen kuuluisi Citilinkin lisäksi Garuda Indonesia ja suuret turismiyhtiöt.
Citilinkin lento 800

Joulukuussa 2016 Citilinkin lento 800 Surabayalta Jakartaan viivästyi, kun ohjaamossa työskennelleen kapteenin epäiltiin olleen juovuksissa, ja hänet vaihdettiin toiseen kapteeniin ennen lennon lähtöä. Myöhemmin hänet irtisanottiin epäammattimaisen käytöksen vuoksi. Tapauksesta levisi mediassa videoita ja Citilinkin toimitusjohtaja Albert Burhan ilmoitti eroavansa asemastaan.
Aiheesta muualla

Kuvia tai muita tiedostoja aiheesta Citilink Wikimedia Commonsissa
Lentoyhtiön kotisivut (Arkistoitu – Internet Archive)